Diari Oficial de la Generalitat Valenciana


Sumari del DOGV 9713, del 27-10-2023 (2023/10616)

RESOLUCIÓ de 23 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es regula i concedeix una subvenció directa a la Universitat Politècnica de València per a la realització d'activitats que incorporen la perspectiva de gènere de manera transversal mitjançant el foment de la igualtat d'oportunitats entre dones i homes com a eina de cohesió i enriquiment social, durant l'exercici 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9713

Data del DOGV
:   27-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10082


Data del document
:   23-10-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Descriptors 

:   * Vicepresidència Segona i Conselleria de Serveis Socials, Igualtat i Habitatge
    * ajuda pública

RESOLUCIÓ de 23 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es regula i concedeix una subvenció directa a la Universitat Politècnica de València per a la realització d'activitats que incorporen la perspectiva de gènere de manera transversal mitjançant el foment de la igualtat d'oportunitats entre dones i homes com a eina de cohesió i enriquiment social, durant l'exercici 2023. [2023/10649]  
L'article 22 de la Llei 38/2003, de 17 de novembre, general de subvencions, estableix en l'apartat 2.a, la possibilitat de concedir de manera directa les subvencions previstes nominativament en els pressupostos generals de l'Estat, de les comunitats autònomes o de les entitats locals, en els termes recollits en els convenis i en la normativa reguladora d'aquestes subvencions.  
D'altra banda, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que podran concedir-se de manera directa les subvencions previstes nominativament en la llei de pressupostos de la Generalitat, entenent-se com a tals aquelles l'objecte de les quals, dotació pressupostària i destinatari figuren inequívocament en els seus annexos.  
En el pressupost de la Generalitat per a 2023, consta, en la secció 16, servei 02, centre gestor 01, del programa 323.10, la línia de subvenció S5238000, amb la denominació «Universitats públiques sobre perspectiva de gènere», amb una dotació de 125.000,00 euros, manera de concessió directa, i que té com a descripció i finalitat la realització de «Col·laboració amb les universitats públiques de la Comunitat Valenciana en matèria d'incorporació de la perspectiva de gènere de manera transversal». Ha resultat beneficiària d'aquesta línia la Universitat Politècnica de València per l'import de 25.000,00 euros, segons el que s'estableix en el corresponent annex del pressupost de la Generalitat. Aquesta línia de subvenció es troba inclosa en el Pla estratègic de subvencions de la Vicepresidència i Conselleria Igualtat i Polítiques Inclusives per al període 2021-2023, aprovat per la Resolució de 19 de juny de 2021, i modificat per la Resolució de 13 de març de 2023, de la Vicepresidència i Conselleria Igualtat i Polítiques Inclusives, inclosa en el programa 323.10 i vinculada a l'objectiu «3. Foment de la igualtat i de la inserció laboral de les dones en entitats locals».  
La Universitat Politècnica de València com a institució d'Educació Superior que compta amb un dels majors volums de producció científica d'Espanya, té entre les principals missions impulsar la investigació com a eina de progrés científic i social i fer-ho d'acord amb els estatuts de la Universitat Politècnica de València que, en l'article 2.e i f diu: «Són fins de la Universitat estimular l'estudi i el respecte dels valors inherents a la persona i, en particular, la llibertat, la igualtat, el pluralisme, la tolerància, l'esperit crític i la no discriminació per raó de gènere, edat, naixement, llengua, discapacitat, condicions socioeconòmiques, opció sexual, creença religiosa o ideologia; i contribuir a una societat tolerant i igualitària en la qual es respecte el dret d'igualtat entre dones i homes.»  
  
  
S'ha aplicat el que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir o modificar ajudes públiques.  
  
Les subvencions que es concedeixen en la present resolució no necessiten la notificació abans esmentada, perquè no tenen els requisits de l'article 107 del Tractat de funcionament de la Unió Europea; ja que l'activitat que se subvenciona té un impacte estrictament local i, per consegüent, no afecta els intercanvis comercials entre estats membres.  
  
Per tot el que s'ha exposat, havent-se seguit els tràmits que es recullen en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el que s'estableix en la Llei 9/2022, de 30 de desembre, de pressupostos de la Generalitat per a l'exercici 2023, i en virtut del que s'estableix en el Decret 132/2023, de 10 d'agost, del Consell, pel qual s'aprova el Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, resolc:  
  
  
Primer. Objecte  
La present resolució té per objecte la concessió d'una subvenció a la Universitat Politècnica de València per a la realització d'activitats que incorporen la perspectiva de gènere de manera transversal mitjançant el foment de la igualtat d'oportunitats entre dones i homes com a eina de cohesió i enriquiment social, durant l'exercici 2023.  
  
  
Segon. Entitat beneficiària  
La beneficiària de la subvenció serà la Universitat Politècnica de València.  
  
Tercer. Activitats subvencionables  
L'import de l'ajuda anirà destinat a la realització de les següents actuacions:  
1. Un estudi l'objectiu general del qual siga realitzar un diagnòstic de la bretxa de gènere STEAM en la Comunitat Valenciana.  
2. Activitats formatives i de sensibilització que incorporen la perspectiva de gènere de manera transversal: aquestes activitats tindran com a objectiu general sensibilitzar i formar a la població en temes d'igualtat amb la finalitat d'erradicar les discriminacions entre dones i homes que encara persisteixen en la societat.  
  
Quart. Despeses subvencionables i quantia  
1. Es podran subvencionar les despeses corrents, de funcionament i de personal, que duga a terme l'entitat, que hagen sigut realitzades des de l'1 de gener de 2023 fins al 31 de desembre de 2023 i que estiguen directament relacionades amb les activitats recollides en el resolc tercer. Entre aquestes despeses es poden preveure les retribucions i despeses de personal de l'entitat, imputables a la realització del projecte, fins a un 65 % de la quantitat subvencionada, així com les despeses de funcionament estrictament necessàries per a la consecució de l'objecte de la subvenció (lloguer, llum, aigua, telèfon, neteja, material fungible d'oficina, despeses de transport i anàlegs), serveis professionals o externs. En qualsevol cas, hauran de complir els requisits de l'article 31 de la Llei 38/2003, de 17 de novembre, general de subvencions (d'ara en avant, LGS).  
2. No seran objecte de subvenció les despeses d'adquisició de béns inventariables, les despeses produïdes amb motiu de procediments judicials i els impostos, excepte els corresponents al pagament de les factures que ocasione l'activitat subvencionada.  
3. Únicament s'acceptaran en la justificació aquelles despeses subvencionables que resulten necessàries per a la realització de les activitats subvencionades.  
4. El percentatge màxim a imputar, com a despesa justificable, en cadascuna de les activitats establides en la clàusula segona serà:  
a) El 60 % de la quantia subvencionada es destinarà a la realització de l'estudi i diagnòstic.  
b) El 40 % de la quantia subvencionada es destinarà a la realització de les activitats de formació i sensibilització.  
  
Cinqué. Obligacions de l'entitat beneficiària  
A més de les obligacions que amb caràcter general estableix l'article 14 de la Llei 38/2003, de 17 de novembre, general de subvencions, les entitats beneficiàries estaran obligades a:  
1. Realitzar l'activitat que fonamente la concessió de la subvenció.  
  
2. Presentar la justificació de les despeses efectuades amb càrrec a la subvenció concedida.  
3. Sotmetre's a les actuacions de comprovació que efectuarà l'òrgan concedent, així com a qualsevol altra actuació que siga de comprovació i control financer que puguen realitzar els òrgans competents.  
  
4. Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats subvencionades, amb anterioritat a la justificació de la subvenció.  
5. Totes aquelles activitats efectuades amb el finançament de la Vicepresidència Segona i Conselleria de Serveis Socials, Igualtat i Habitatge, hauran de comptar amb l'adequada publicitat institucional en la qual es faça constar la participació financera de la Generalitat, a través de la Vicepresidència Segona i Conselleria de Serveis Socials, Igualtat i Habitatge i la de l'Estat a través del Ministeri d'Igualtat.  
6. L'entitat beneficiària haurà de complir les obligacions de transparència i subministrament d'informació que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, li correspon com a entitat pública. Així mateix, donarà l'adequada publicitat a la subvenció concedida, indicant almenys l'entitat concedent, l'import rebut i el programa subvencionat. La difusió d'aquesta informació es realitzarà preferentment a través de la pàgina web de l'entitat. En cas que no disposen de pàgina web on fer aquesta publicitat, podran complir aquesta obligació a través del portal que pose a la seua disposició la Generalitat.  
  
  
Sisé. Finançament i pagament de la subvenció  
1. El finançament de les activitats subvencionables, per part de la Generalitat, ascendeix a l'import total màxim de 25.000,00 € (vint-i-cinc mil euros). Aquest import serà amb càrrec al capítol IV del programa 323.10, Igualtat de gènere, línia de subvenció S5238000, «Universitats públiques sobre perspectiva de gènere», dels pressupostos de la Generalitat per a l'any 2023.  
2. L'import de la subvenció, de conformitat amb el que es disposa en l'article 171.4.de la Llei 1/2015, de 6 de febrer, d'hisenda pública, del sector públic instrumental i de subvencions (d'ara en avant, LHP), i amb el que es disposa en l'article 44.1.e de la Llei 9/2022, de 30 de desembre, de pressupostos de la Generalitat Valenciana per a l'exercici 2023, es farà efectiu de la següent manera:  
Un 65 % es lliurarà una vegada s'haja signat la present resolució.  
El 35 % restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat, el 65 % de la totalitat de la quantia subvencionada.  
3. La Universitat queda exonerada de la constitució de garanties per les quantitats anticipades en virtut de l'article 171.5.g de la LHP.  
4. El pagament per part de la Vicepresidència Segona i Conselleria de Serveis Socials, Igualtat i Habitatge s'efectuarà mitjançant transferència bancària en el compte que designe la Universitat.  
  
Seté. Termini i forma de justificació de la subvenció  
1. La Universitat justificarà l'aplicació de l'import de la subvenció mitjançant la presentació del compte justificatiu simplificat a què es refereix l'article 75 del Reglament de la Llei general de subvencions (d'ara en avant, RLGS), aprovat pel Reial decret 887/2006, de 21 de juliol, que tindrà caràcter de document amb validesa jurídica per a la justificació de la subvenció, i que contindrà els següents documents:  
  
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts. La memòria haurà d'incloure un informe executiu amb les dades més rellevants de l'anàlisi efectuada i haurà d'estar subscrit per la persona designada com a responsable de l'actuació o actuacions realitzades per la Universitat Politècnica de València.  
b) Una relació classificada de les despeses de l'activitat, amb identificació de la persona creditora i del document, el seu import, data d'emissió i, si és el cas, data de pagament.  
c) Un detall d'altres ingressos o subvencions que hagen finançat l'activitat subvencionada amb indicació de l'import i la procedència.  
d) Si és el cas, carta de pagament de reintegrament en el supòsit de romanents no aplicats així com dels interessos que se'n deriven.  
2. Sense perjudici de tot això, per a la tramitació del pagament de la subvenció la beneficiària de la subvenció haurà d'acreditar el compliment de les obligacions tributàries i de la seguretat social així com no ser deutora de la Generalitat per reintegrament de subvencions, de conformitat amb l'article 171.1 de l'LHP.  
3. La Universitat presentarà la justificació, preferentment, davant de la direcció general competent en matèria d'igualtat de gènere. També podrà presentar-se en els llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques (d'ara en avant, LPACA).  
4. El termini de justificació econòmica del total de les despeses finançades per la present resolució vencerà el 31 de gener de 2024.  
  
Huité. Criteris de graduació, reintegrament i minoració de les ajudes  
  
1. Serà procedent el reintegrament de les ajudes concedides o la seua minoració, amb reemborsament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits que s'estableixen en la present resolució, així com en els supòsits de causes de reintegrament que estableix l'article 37 de l'LGS.  
2. Si no es du a terme o justifica la totalitat del projecte subvencionat, es reduirà la subvenció en proporció directa a l'import no justificat.  
  
3. El procediment de reintegrament s'ajustarà a les previsions contingudes en l'article 172 de l'LHP.  
4. La tramitació del procediment garantirà l'audiència a la persona interessada. Es podrà prescindir del tràmit d'audiència si la Universitat renuncia a la subvenció i no figuren en el procediment ni es tenen en compte en la resolució altres fets ni altres al·legacions o proves a banda de les presentades per la part interessada.  
5. El termini màxim per a resoldre i notificar la resolució procedent serà de dotze mesos comptador des de l'inici de l'expedient de declaració de pèrdua de dret o de minoració.  
6. La resolució d'aquest procediment posarà fi a la via administrativa i contra aquesta es podrà interposar potestativament, recurs de reposició davant el mateix òrgan que dicte l'acte, en el termini d'un mes a comptar des de l'endemà de la notificació de la resolució o, directament, recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació de la resolució.  
  
Nové. Règim de compatibilitat  
1. La present ajuda és compatible amb la percepció per part de l'entitat beneficiària d'altres subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d'organismes internacionals, i concedits per a la mateixa finalitat que la prevista en la present resolució. Aquesta compatibilitat estarà condicionada al fet que l'import de les ajudes, aïlladament o en concurrència amb unes altres, no supere el cost de l'activitat subvencionada; tot això, de conformitat amb l'article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l'article 168.1.A, apartat c, de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions.  
  
2. En cap cas, l'import de la subvenció, aïlladament o en concurrència amb altres subvencions, ajudes, ingressos o recursos, podrà superar el cost per a la beneficiària de l'activitat subvencionada.  
3. L'obtenció concurrent d'altres aportacions no declarades per la beneficiària donarà lloc a la resolució total de l'ajuda concedida.  
4. L'obtenció sobrevinguda d'altres aportacions o l'existència d'altres fonts de finançament no previstes per la beneficiària que, amb l'ajuda concedida mitjançant la present resolució, superen el cost de l'activitat subvencionada, donarà lloc a la minoració de la subvenció per a adequar-la al límit indicat i, si és el cas, a l'exigència de reintegrament de les quantitats indegudament percebudes amb els seus interessos des de la data de percepció. A aquest efecte, l'entitat beneficiària posarà en coneixement de Vicepresidència Segona i Conselleria de Serveis Socials, Igualtat i Habitatge l'obtenció d'altres fonts de finançament dins dels 15 dies següents a aquell en què la beneficiària tinga notícia de la seua concessió o percepció.  
  
  
Desé. Pla de control  
La direcció territorial de la Vicepresidència Segona i Conselleria de Serveis Socials, Igualtat i Habitatge de la província corresponent, durà a terme un pla de control de la realització de l'activitat subvencionada mitjançant la comprovació i control de la documentació de caràcter econòmic justificativa de l'import concedit i de la memòria tècnica final relativa a l'actuació subvencionada, que a aquest efecte s'ha establit en aquestes bases com d'aportació preceptiva per les entitats beneficiàries, per al pagament de l'ajuda, de conformitat amb el que s'estableix en l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions.  
  
El tipus de control serà administratiu, a posteriori, i es farà de forma dirigida sobre la totalitat de l'ajuda concedida.  
  
Onzé. Règim jurídic aplicable  
Aquestes subvencions es regiran pel que es disposa en aquesta resolució; per la Llei 38/2003, de 17 de novembre, general de subvencions, i pel Reglament de l'esmentada llei, aprovat pel Reial decret 887/2006, de 21 de juliol, excepte en allò que afecte els principis de publicitat i concurrència, així com pel que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i per la resta de normes de dret administratiu que siguen aplicables.  
  
Dotzé. Règim sancionador  
Les entitats beneficiàries quedaran sotmeses a les responsabilitats i al règim sancionador regulat en el capítol IV del títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per la comissió de les d'infraccions administratives previstes en la normativa bàsica estatal.  
  
  
Tretzé. Protecció de dades  
La Direcció General d'Igualtat i de l'Institut de les Dones assegurarà la protecció de les dades de caràcter personal que puga obtindre en l'exercici de les seues funcions, observant el que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que dicta l'acte, en el termini d'un mes, comptador des de l'endemà de la publicació d'aquesta resolució en el Diari Oficial de la Generalitat Valenciana o, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació d'aquesta resolució en el Diari Oficial de la Generalitat Valenciana.  
  
  
València, 23 d'octubre de 2023.- La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.